Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 847

1. A képzési cél Olyan szakemberek képzése, akik az indológia szakterületén tárgyi és módszertani tájékozottsággal rendelkeznek, a tudományos szakirodalomban önállóan tájékozódni képesek; akik a szanszkrit nyelvet és az újind nyelvek közül a hindi nyelvet magas fokon elsajátították, s megfelelő ismeretekre tettek szert más középind vagy óiráni nyelvekben; akik tájékozottak India és kultúrája történetében; akik ennélfogva alkalmasak arra, hogy e szakterülettel kapcsolatban levő kulturális területen dolgozzanak s képesek önálló tudományos munkára. A szak — első alapképzésben — csak más, egyetemi szintű szakkal társítva, kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes